Andrea Štaka

D **Andrea Štaka** (* 1973 z Lozärn) isch e Schwyzer Filmreschiseeri un Draaibuechautori.

## Lääbe
D Andrea Štaka isch z Lozärn uf d Wält chuu un z Züri ufgwagse. Iri Mueter stammt vu Sarajevo, Bosnie, ire Vater vu Dubrovnik, Kroazie un ire Stiefvater vu Serbie. Aagfange met si mit Fotografy. Vu 1992 bis 1993 het si am London College of Printing gleert. Schließli isch si aber zu Film un Reschy gwägslet un het vu 1993 bis 1998 an dr Hochschuel fir Gstaltig un Chunscht (hite ZHdK) z Züri studiert. Ab 1999 het si zytwys z New York gläbt.

Mer chännt si syt irem Film *Das Fräulein,* wu si anne 2006 mit em Guldeni Leopard am Internationale Filmfeschtival vu Locarno derfir uuszaichnet wooren isch.

Anne 2015 het si fir ire Film *Cure – Das Leben einer Anderen* dr *Preis für den gesellschaftlich relevanten Film* bim Max-Ophüls-Feschtival iberchuu.

Ire dritt Langspiilfilm *Mare* isch 2020 in dr Sekzioon Panorama vu dr Berlinale urufgfiert woore. Dr Film isch an verschiidene Feschtiwäl zaigt woore. Bim Sarajevo Film Festival isch er mit zwee Bryys uuszaichnet woore un 2021 het er an dr Soledurner Filmdääg dr *Prix de Soleure* gwunne.

2022 isch si yyglaade woore, fir s Projäkt *Postcards from the Future* e Chuurzfilm z draaie, wu im Rame vum Filmfeschtiwäl Locarno uf dr Piazza Grande zaigt wooren isch.

Zäme mit em Christian Johannes Koch het si d Reschy vu dr 2. Stapfle vu dr TV-Seerie *Neumatt* gfiert, wu aafangs 2023 im Schwyzer Fäärnsee uusgstraalt wooren isch.

D Andrea Štaka schafft hite as Reschiseeri, Draaibuechautori un Produzänti. Si läbt mit irem Partner, em Filmmacher Thomas Imbach, un irem gmainsame Suhn z Züri. In verschidene Projäkt het si au mit irem Mann scho zämegschafft. Anne 2007 hän si zäme d Firma „Okofilm Productions“ grindet.

## Filmografy
* 1992: *Time to Buy Flowers* (Experimentalfilm, 5 min)
* 1995: *Ruža* (Experimentalfilm, 2 min.)
* 1996: *Kitchen Floor* (Musikvideo, 3 min)
* 1998: *Hotel Belgrad.* Reschy/Draaibuech (Chuurzfilm, 13 min.)
* 1999: *Daleko* (Chuurzfilm, 9 min)
* 2000: *Yugodivas.* Reschy (Dokumentarfilm)
* 2006: *Das Fräulein*. Reschy/Draaibuech (Spiilfilm)
* 2011: *Mary’s Ride.* Produkzioon/Draaibuech (Spiilfilm)
* 2013: *Mary Queen of Scots* Produkzioon/Draaibuech (Spiilfilm)
* 2014: *Cure – Das Leben einer Anderen,* Reschy/Draaibuech/Produkzioon (Spiilfilm)
* 2018: *Glaubenberg* Produkzioon (Spielfilm)
* 2020: *Nemesis* Produkzioon (Dokumentaarfilm)
* 2020: *Mare,* Reschy/Draaibuech
* 2020: *My Mom, my Son and Me,* Reschy/Draaibuech (Essay)
* 2022: *Neumatt,* Reschy (TV-Seerie, 2. Stapfle)
* 2025: *The Exposure* Produkzioon

## Uuszaichnige
* 1998: Grand Prix du Jury, Recontres Internationales Henri Langois, Poitiers *(Hotel Belgrad)*
* 1998: Beschte Film, Seh-Süchte Festival, Berlin *(Hotel Belgrad)*
* 1998: Beschti Reschy, Brooklyn International Film Festival, New York *(Hotel Belgrad)*
* 2000: Qualiteets Uuszaichnig, Schwyzer Kulturbüro *(Yugodivas)*
* 2006: Guldine Leopard, Locarno Film Feschtspiil *(Das Fräulein)*
* 2015: Bryys fir dr gsellschaftli relevante Film, Max-Ophüls-Festival *(Cure)*
* 2020: CICAE Award un Bryys fir di bescht Hauptdaarstelleri, Sarajevo Film Festival *(Mare)*
* 2021: Jurybryys, Prix de Soleure, Soledurner Filmdääg *(Mare)*
* 2025: Eurimages Co-production Development Award, Berlinale *(Ibicaba-Das Paradies in den Köpfen)*

## Weblink

* 
* 
* Biografy bi OKOFILM PRODUCTIONS
* Biografy bi SWISS FILMS
* Cinéportrait Andrea Štaka (2009 / 2014)
* Interview zue ''Cure – The Life of Another''
* Interview zue *Yugodivas* uf srf.ch (2013)

## Fueßnote